# Handley Page Type O

Els Handley Page Type O van ser una família de bombarders biplans utilitzats pel Regne Unit durant la Primera Guerra Mundial.

## Història

El Type O, desenvolupat específicament per atacar blancs d'Alemanya, va ser un dels primers bombarders estratègics del món i uns dels avions més grans del seu moment. Va ser construït en dues versions principals: Handley Page O/100 (H.P.11) i Handley Page O/400 (H.P.12).
El O/100 va volar per primer cop el desembre de 1915 i va entrar en servei amb l'Ala núm. 3 de la Royal Naval Air Service el novembre de 1916. Des de la primavera de 1917, els seus dos esquadrons el núm. 14 i el 16, van realitzar atacs nocturns regularment contra instal·lacions com bases de U-boot, magatzems ferroviaris i complexes industrials. El RNAS va rebre 56 unitats d'aquesta variant.
El O/400 era un desenvolupament del O/100 amb motors més potents i una nova mira de bombardeig, la Drift Sight Mk 1A, que tenia en compte l'altura de l'aparell per sobre del blanc, la velocitat relativa, la velocitat del vent i la deriva. L'estiu del 1918 l'O/400 era l'espina dorsal de la força de bombardeig estratègic de la RAF. En total es van produir 657 unitats, incloent-hi 107 que es van construir acoblant els components fabricats als Estats Units.

## Variants

* O/100: Versió original del bombarder - Dos motors Rolls-Royce Eagle II de 260 cv. 4 prototips i 56 avions de producció fabricats.
* O/400: Versió millorada amb motors Rolls-Royce Eagle VIII de 360 cv. 657 avions construïts.
* O/7: Versió de transport per a la Xina amb capacitat per 14 passatgers. Amb dipòsits de combustible engrandits. 12 conversions realitzades.
* O/10: Variant de transport amb capacitat per 12 passatgers; 10 conversions.
* O/11: Variant de la versió O/7 amb capacitat mixta de passatgers i càrrega. Comptava amb capacitat per 2 passatgers a davant i 3 al darrere, amb càrrega al centre del fuselatge.

## Especificacions (O/400)

Dades de The British Bomber since 1914
Característiques generals
* Tripulació: 4 o 5
* Longitud: 62 peus 10¼ polzades
* Envergadura: 100 peus
* Alçada: 22 peus
* Superfície de l'ala 1,648 peus²
* Pes buit: 8.502 lliures
* Pes màxim d'enlairament: 13.360 lliures
* Motors: 2× motors de combustió en línia Rolls-Royce Eagle VIII, 360 cv cada un
Rendiment
* Velocitat màxima: 97,5 milles/hora (84,7 nusos, 157 km/h)
* Abast: 608 milles nàutiques
* Sostre de servei: 8.500 peus
* Ràtio d'ascens: 23 minuts fins a 5.000 peus
* Autonomia: 8 hores
Armament
* Metralladores: 5 metralladores Lewis de calibre .303 British (7,7 mm)(2 al morro, 2 en posició dorsal i 1 en posició ventral)
* Bombes: Fins a 2.000 lliures (907 kg) de bombes

## Accidents

* El 14 de desembre de 1920 un Handley Page O/400 (versió de transport) operant des de l'aeròdrom de la companyia a Cricklewood va impactar amb un arbre i va estavellar-se. Van morir els dos pilots i sis passatgers.

## Referències

* 1 2 3 Jackson, Robert. La enciclopedia de la aviación (en castellà). Edimat Libros, S.A., 2014, p. 246-247. ISBN 9788497941983.
* 1 2 3 Jackson 1974, pp 225-230
* ↑ Mason 1994, p.94.

## Bibliografia

* «The Birth of the Big Aeroplane: Sir Fredrick Handley Page Looks Back». Flight, Vol. 80, No. 2705, 09-11-1961, p.722.
* Barnes, Charles Henry. Handley Page Aircraft Since 1907. Londres: Putnam & Company, Ltd., 1987. ISBN 0-85177-803-8.
* Bowyer, Chaz. Handley Page Bombers. Bourne End, Bucks: Aston Publications, 1992. ISBN 0-946627-68-1.
* Brooks, Peter W. «The First Handley Page Transports». Flight, Vol. 79, No. 2705, 13-01-1961, pp. 53–54 [Consulta: 5 abril 2012].
* Bruce, J. M. «Handley Page 0/100 and 0/400: Historic Military Aircraft No.4». Flight, Vol. LXIII, No. 2301, 27-02-1953, pp. 254–259 [Consulta: 10 maig 2009].
* Jackson, A. J.. British Civil Aircraft since 1919 Volume 2. Putnam & Company, 1974. ISBN 0-370-10010-7.
* Jackson, Robert. The Encyclopedia of Military Aircraft. Bath: Parragon Books Ltd., 2006. ISBN 1-4054-2465-6.
* Mason, Francis K. The British Bomber since 1914. Londres: Putnam Aeronautical Books, 1994. ISBN 0-85177-861-5.
* Thetford, Owen. British Naval Aircraft Since 1912. Annapolis, MD: Naval Institute Press, 1991. ISBN 1-55750-076-2.
* Walls, John. Clayton & Shuttleworth and Marshall Aircraft Production. Lincoln: Control Column, 1977.

## Enllaços externs

* "Handley Page O/100 and O/400" article a la revista Flight de 1953 sobre els bombarders Handley Page Type O